Արդեն 72 տարի Կորեական թերակղզին բաժանված է նույն ժողովրդի երկու պետությունների: 1945թ. օգոստոսի 15-ին Երկրորդ աշխարհամարտում հաղթած երկրները այն խաղաղ կերպով բաժանեցին իրենց միջև, և հյուսիսը բաժին հասավ ԽՍՀՄ-ին, իսկ հարավը՝ Ամերիկային: Միայն թե այս բաժանումը «մեկ ազգ՝ երկու պետություն» բանաձևի շրջանակներում չի տեղավորվում, քանի որ մինչև օրս այդ երկու Կորեաները անհաշտ հակամարտության մեջ են: Իսկ 1950-53թթ. նրանց միջև իսկական պատերազմ ընթացավ, որն ավարտվեց մինչև օրս ուժի մեջ եղող զինադադարով: